**УТВЪРДИЛ:**

**ПАВЕЛ МАРИНОВ**

**ДИРЕКТОР НА РИОСВ БУРГАС**

**ПРИЕТИ ЖАЛБИ И СИГНАЛИ В РИОСВ-БУРГАС**

**ПРЕЗ МЕСЕЦ НОЕМВРИ 2021 г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ****СИГНАЛ** | **СИГНАЛ** | **ОТГОВОРНА****ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 02.11.2021 | едно гише | Голяма костенурка в градинката до бл. 100, кв. Меден Рудник, гр. Бургас | РИОСВ-Бургас | Костенурката е здрава, жизнена, без никакви външни наранявания. На основание чл. 39, ал.2, т.1 от ЗБР животното се освобождава в подходящ район. |
| 2. | 04.11.2021 | ел.поща | Навлизане и паркиране на превозно средство - ремарке на територията на морски плаж „Отманли“, землище на гр. Бургас | ОД на МВР - Бургас. | Предаден по компетентност по прилагане на ЗУЧК на ОД на МВР - Бургас. |
| 3. | 07.11.2021 | ел. поща | Извършено засаждане на фиданки от представители на Пауловния на поляните, южно от плаж „Бутамятта“. | РИОСВ-Бургас | Извършена е проверка . Констатирано е, че в поземлен имот с идентификатор 66528.32.18 по КК на с. Синеморец, общ. Царево е извършено залесяване с екземпляри от род Пауловния. Имотът попада в границите на две защитени територии - природен парк "Странджа" и защитена местност "Силистар", както и в две защитени зони - "Странджа" за опазване на дивите птици и "Странджа" за опазвне на природните местообитания и на дивата флора и фауна". Изпратена е покана за съставяне на акт за установеното административно нарушение до собственика на имота. С писмото е дадено и предписание на основание чл. 79, ал. 2, т. 4 от ЗЗТ и чл. 155, ал. 2 от Закона за опазване на околната среда в срок от 10 дни да се премахнат всички засадени екземпляри от род ръчно, без каквато ѝ обработка на почвата и по начин предпазващ от увреждане на терена.  |
| 4. | 08.11.2021 | зелен телефон | Паднала горската ушата сова на ул. "Хан Аспарух" 42, гр. Бургас  | РИОСВ-Бургас | Птицата е от вида Горската ушата сова (Asio otus), включен в Приложение № 3, към чл. 37 от Закона за Биологичното разнообразие. Намерена е на земята през деня, а те са нощно активни животни, няма външни наранявания (вероятно е заела защитна поза). След преглед във ветеринарна клиника е установено, че е в добро здравословно състояние състояние, без травми и е освободена в подходящ район на основание чл. 39, ал.2, т. 1 от ЗБР. |
| 5. | 10.11.2021г. | едно гише | Бедстващ защитен вид, Белогръд таралеж, гр. Поморие | РИОСВ-Бургас | Животното е от вида Белогръд таралеж. Има травма на крака, трудно върви. На основание чл. 39, ал. 2, т. 2 от ЗБР таралежът се настанява във ветеринарен кабинет Сити вет за оказване на медицинска помощ. |
| 6. | 12.11.2021 .  | зелен телефон | Миризма от „Лукойл“ на ул. „Гладстон“ 61 и ул. „Левски“ № 70, гр. Бургас  | РИОСВ-Бургас | Инсталациите в „ЛУКОЙЛ Нефтохим Бургас“ АД са в капитален ремонт .Автоматичната измервателна станция в кв. „Долно Езерово“, както и ДОАС системата в к-с „Лазур“ не отчитат превишения на пределно-допустимите концентрации на контролираните атмосферни замърсители .  |
| 7. | 19.11.2021 | зелен телефон | Лов на пойни птици в местност "Лахана", между кв. Сарафово и гр. Поморие | РИОСВ-Бургас | На посоченото място се извършва улов на птици с вертикална и падаща орнитологични мрежи и живи примамки (само пойни птици, уловени на мястото, където се извършва улова), съгл. т. 3 от Разрешително № 852/27.08.2020 г. на МОСВ, издадено на Института по биоразнообразие и екосистемни изследвания, БАН. Уловените птици се маркират със стандартни орнитологични пръстени на БОЦ и връщани обратно на свобода. Дейностите се извършват от лице, чието име, видно от представените документи за самоличност, фигурира в списъка на екипа от разрешителното. |
| 8. | 21.11.2021 | зелен телефон | Миризма на мазут, вероятно от Лукойл на бул. "Мария Луиза" 57, гр. Бургас | РИОСВ-Бургас | Инсталациите в „ЛУКОЙЛ Нефтохим Бургас“ АД са в планов ремонт. Съгласно ежедневния доклад на старши инженер химик, диспечер на площадката на рафинерията няма настъпили аварии и инциденти с екологични последствия.За периода 21-22.11.2021 г. автоматичната измервателна станция в кв. Долно Езерово и ДОАС системата в к-с „Лазур“ не отчитат превишения на пределно-допустимите концентрации на контролираните атмосферни замърсители, включително въглеводородите стирен, ксилен, толуен.  |
| 9. | 21.11.2021 | платформа на РИОСВ | Изхвърляне на битови отпадъци и трупове на животни в м-т "Минерален извор", земл. на гр. Каблешково, Община Поморие. | РИОСВ-Бургас | Достъпът до замърсеният терен, описан в сигнала е ограничен поради лоши климатични условия - дъжд, черен кален път. Проверката по сигнала ще се осъществи при първа възможност. |
| 10. | 24.11.2021 | зелен телефон | Силно запрашаване, прахови частици и миризма на асфолт от Кариера Банево, гр. Бургас  | РИОСВ-Бургас |  Извършена е проверка на асфалтобаза Банево на „ЕИВ“ ООД гр. Бургас и кариера за добив на инертни строителни материали на „Благоустройствени строежи“ ЕООД. При извършения обход на площадката, се констатира че работят всички трошачно-сортировъчни инсталации. Оросителните дюзи в момента не работят и готовите фракции не са овлажнени. Вътрешно кариерните пътища не са оросени и при движение на товарните камиони се наблюдава силно запрашаване. В момента асфалтосмесителя работи с натоварване 90%. Площадката около асфалтосмесителя и прилежащия път не са оросени. Не се констатира миризма на асфалт в кв. Банево С цел прeдотвратяване на запрашаването на основание ч.155, ал.2 от ЗООС на оператора са дадени предписания -да не се допуска работа на ТСИ без оросителни системи и вътрешно кариерните пътища да се оросяват интензивно. При неизпълнение на предписанията ще бъдат предприети съответните административнонаказателни мерки. |
| 11. | 23.11.2021 | платформа на РИОСВ | Навлизане на превозни средства 2 бр. камиона и багер за извършване на дейности по разораването на пясъчна дюна и унищожаване на растителността на територията на морски плаж „Сарафово“. |  ОД на МВР - Бургас | Предаден по компетентност по прилагане на ЗУЧК на ОД на МВР - Бургас. |
| 12. | 28.11.2021 | зелен телефон | Миризми на мазут на ул „Мария Луиза“ № 7, гр. Бургас. | РИОСВ-Бургас | Инсталациите в „ЛУКОЙЛ Нефтохим Бургас“ АД са в планов ремонт. Съгласно ежедневния доклад на старши инженер химик, диспечер на площадката на рафинерията няма настъпили аварии и инциденти с екологични последствия. Екип на ЕПАС е извършил обследване, при което не са констатирани миризми За периода 27-28.11.2021 г. автоматичната измервателна станция в кв. Долно Езерово и ДОАС системата в к-с „Лазур“ не отчитат превишения на пределно-допустимите концентрации на контролираните атмосферни замърсители, включително въглеводородите - стирен, ксилен, толуен.  |
| 13. | 29.11.2021 | зелен телефон | Извършване на изкопни дейности върху плажната ивица в района на хотел „Оазис“ на територията морски плаж „Слънчев бряг - юг, землище на гр. Несебър. | РИОСВ-Бургас | В границите на морски плаж „Слънчев бряг“ - юг, землище на гр. Несебър е изградена пясъчна дига с дължина около 800м и височина от 1,2 м до 1,8 м. За установяване местоположението на пясъчната дига спрямо защитени територии и защитени зони са заснети с помощта на GPS 10 бр. географски координатни точки. По цялата дължина на плажната ивица, западно от изградената дига, се установиха следи от преминаване на верижна техника.За констатираното нарушение на концесионера на морския плаж е изпратена покана за съставяне на акт за установеното административно нарушение. |
| 14. | 30.11.2021 | зелен телефон | Граблива птица със счупено крило, с. Атия | РИОСВ-Бургас | Птицата е от вида обикновен мишелов (*Buteo buteo*), защитен вид, включен в Приложение III на Закона за биологичното разнообразие. Има разкъсване на дясното крило, като част от него липсва. Няма други видими наранявания. На основание чл. 39, ал.2, т. 2 от ЗБР се изпраща за лечение в Спасителен център за диви животни - Стара Загора |